Na temelju Odluke o odabiru, od \_\_\_\_\_\_\_\_\_\_ 2023. godine u predmetu nabave „Sustav za biljke u okviru projekta „Ready-STEM-Grow““, redni broj nabave iz Plana nabave: 1., a na temelju prethodno provedenog postupka nabave: Poziv na dostavu ponuda iz točke 4. Pravila o provedbi postupaka nabava za neobveznike Zakona o javnoj nabavi, te objavljenoj nabavi dana \_\_\_\_\_\_\_\_\_ 2023. na internetskoj stranici [www.eeagrants.hr](http://www.eeagrants.hr) kao i na internetskoj stranici Naručitelja [www.kospz.hr](http://www.kospz.hr)

**Katolička osnovna škola u Požegi,** Ulica pape Ivana Pavla II. 6, 34000 Požega, OIB: 72589723788, zastupana po ravnatelju Frano Barišić (u daljnjem tekstu: Naručitelj),

i

**\_\_\_\_\_\_\_\_\_\_\_\_\_\_\_\_\_\_\_\_\_** , **\_\_\_\_\_\_\_\_\_\_\_\_\_\_\_\_\_\_\_\_\_**, OIB: **\_\_\_\_\_\_\_\_\_\_\_\_\_\_\_\_\_\_\_\_\_**, zastupan po **\_\_\_\_\_\_\_\_\_\_\_\_\_\_\_\_\_\_\_\_\_** (u daljnjem tekstu: Izvođač)

sklopili su dana \_\_\_\_\_\_\_\_\_\_\_\_\_\_\_\_\_\_ 2023. godine sljedeći

**- N A C R T –**

**UGOVOR O NABAVI**

**sustava za biljke u okviru projekta „Ready-STEM-Grow**

I. PREDMET UGOVORA

Članak 1.

Naručitelj naručuje, a Izvođač preuzima predmet ovoga Ugovora koji čini nabava sustava za biljke u okviru projekta „Ready-STEM-Grow“, odnosno sustava za biljke koji se odnosi na nabavu opreme, instalaciju opreme, obuku za korištenje kao i pripadajući software za pokazni sustav za biljke koji se postavljaju u STEM učionici za učenje i testiranje živog svijeta biljaka za učenike, te kao poticaj za daljnje istraživanje STEM tematike.

Količina predmeta nabave iskazana u Troškovniku je točna.

Predmet nabave mora se izvoditi sukladno ponudbenom troškovniku koji se prilaže ovom Ugovoru, kao i tehničkim specifikacijama koji su bili priloženi Pozivu za dostavu ponuda i činili njegov sastavni dio.

Po završetku isporuka Izvođač se obvezuje prostor isporuke ostaviti uredan i bez ostataka građevinskog i drugog materijala te ga urediti na način maksimalne funkcionalnosti s obzirom na namjenu prostora (sanirati sve fizičke prepreke te ostale nepravilnosti izazvane izvođenjem isporuka).

II. OBVEZE IZVOĐAČA

Članak 2.

Za izvođenje svih isporuka treba primjenjivati važeće tehničke propise, norme, a upotrijebljeni materijal koji Izvođač dobavlja i ugrađuje mora odgovarati pozitivnim hrvatskim normama, odnosno jednakovrijednim prema troškovniku koji je sastavni dio ovoga Ugovora.

Izvođač se obvezuje ugovorene isporuke izvršavati s obveznim angažmanom potrebnog broja stručnjaka kako bi predmetne isporuke bili završeni u zahtijevanom roku za izvršenje te osigurati da sve isporuke koji su predmet nabave izvode stručne osobe koje imaju sva potrebna ovlaštenja sukladno važećim zakonima i drugim propisima.

Izvođač je dužan u ispunjavanju obveze iz svoje profesionalne djelatnosti postupati s povećanom pažnjom, prema pravilima struke i običajima (pažnja dobrog stručnjaka).

Ukoliko se pojedini materijal pribavlja iskorištavanjem rudnog blaga Republike Hrvatske Izvođač treba poštivati sve pozitivno pravne propise, a posebno Zakon o rudarstvu (Narodne novine br. broj 56/13, 14/14, 52/18, 115/18 i 98/19).

Na ostale bitne uvjete u vezi s predmetom nadmetanja i ugovorom o nabavi s Izvođačem odgovarajuće će se primjenjivati odredbe Zakona o obveznim odnosima (NN 35/05, 41/08, 125/11, 78/15, 29/18, 126/21, 114/22, 156/22) te drugi relevantni zakoni i podzakonski propisi koji reguliraju izvršenje predmetne vrste ugovora.

Izvođač može tijekom izvršenja ugovora o nabavi od Naručitelja zahtijevati :

* promjenu podugovaratelja za onaj dio ugovora o nabavi koji je prethodno dao u podugovor,
* uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora o nabavi bez poreza na dodanu vrijednost, neovisno o tome je li prethodno dao dio ugovora o nabavi u podugovor ili ne,
* preuzimanje izvršenja dijela ugovora o nabavi koji je prethodno dao u podugovor.

Članak 3.

Dužnost Izvođača je:

* ugovorene isporuke započeti i završiti u ugovorenom roku,
* isporuke izvesti kvalitetno prema ponudbenom troškovniku i pravilima struke,
* ugrađivati materijal koji odgovara propisanim standardima,
* ako Izvođač ugradi materijal (proizvod) bolje kvalitete od troškovnikom označene, nema pravo na posebnu naknadu, ako Naručitelj na to ne pristane,
* pravodobno poduzimati mjere sigurnosti, opreme i materijala.

*U slučaju Zajednice ponuditelja odgovornost svakog člana Zajednice ponuditelja je solidarna. Odgovornost Izvođača je također solidarna s podizvođačem za dio isporuke koji izvode podizvođači.*

III. CIJENA

Članak 4.

Ugovorne strane suglasno utvrđuju cijenu svih ugovorenih isporuke, a u iznosu od:

* **\_\_\_\_\_\_\_\_\_\_\_ eura bez poreza na dodanu vrijednost.**
* **Porez na dodanu vrijednost iznosi \_\_\_\_\_\_\_\_\_\_\_ eura.**
* **Ukupna cijena svih ugovorenih usluga i isporuka s porezom na dodanu vrijednost iznosi \_\_\_\_\_\_\_\_\_\_\_ eura.**

Ponuđena jedinična cijena je nepromjenjiva.

Izvođač je u ponuđenu cijenu uključio sve troškove povezane s urednim izvršenjem ugovora.

Ponuđene jedinične cijene neće se mijenjati zbog naknadno promijenjenih okolnosti po bilo kojoj osnovi, niti u slučaju da se nakon zaključenja Ugovora povećaju cijene elemenata na temelju kojih je ona određena. Izvođač se odriče prava na povećanje cijene zbog naknadno promijenjenih okolnosti, te izričito jamči da ugovorne jedinične cijene vrijede za cijelo vrijeme ispunjenja ugovornih obveza.

Ponuđene jedinične cijene nepromjenjive su za cijelo vrijeme ispunjenja ugovornih obveza. U ponuđene jedinične cijene uključeni su svi troškovi i izdaci Izvođača koji su potrebni za potpuno i kvalitetno izvršenje isporuke koje su predmet nabave, sve do pune gotovosti i održanih edukacija.

Uredno izvedenim isporukama se smatraju one isporuke koje su izvršene prema svim važećim tehničkim propisima, pravilima, standardima, a u ugovorenom roku.

IV. ROKOVI

Članak 5.

Rok početka izvođenja isporuka je s danom obostranog potpisa ugovora o nabavi, dok je krajnji rok izvođenja svih isporuka po ugovoru sljedeći:

* Rok svih isporuka robe po ugovoru opreme - **30 dana** računajući od dana obostranog potpisa ovoga Ugovora.
* Rok održavanje propisanih edukacija **90 dana** računajući od dana uspješne primopredaje robe iz prethodne alineje

Uredna primopredaja robe se potvrđuje zapisnikom o primopredaji ovjerenim od strane Naručitelja i Izvođača.

Ugovor stupa na snagu potpisivanjem ovlaštenih predstavnika ugovornih strana odnosno danom zaključivanja (sklapanja) Ugovora koji će biti naveden u preambuli.

Produženje roka trajanja Ugovora i/ili roka izvođenja isporuka moguće je u situacijama predviđenim ovim Ugovorom.

Ugovor stupa na snagu danom potpisa obiju ugovornih strana, a traje do završetka izvođenja isporuka.

Pod završetkom izvođenja isporuka smatra se dan kada je odabrani ponuditelj završio sve ugovorene isporuke, evidentirano u zapisniku o primopredaji robe, te održao edukacije. Izvođač je u obvezi dinamiku izvršavanja isporuka uskladiti sa zahtjevima i mogućnostima Naručitelja.

Ispunjavanje svih ugovornih obveza podrazumijeva uspješno obavljenu primopredaju u skladu sa Ugovorom, te ostalim pozitivnim propisima te dostava jamstva za otklanjanje nedostataka u jamstvenom roku.

Po završetku isporuka ugovorne strane dužne su pristupiti primopredaji robe i konačnom obračunu. O primopredaji robe sastavlja se zapisnik.

**Ugovorna kazna**

Članak 6.

Izvođač je dužan poštovati rok završetka izvršenja ugovora. Ako izvođač ne izvrši svoje obveze koje su predmet Ugovora u ugovorenim rokovima, Naručitelj može naplatiti od Izvođača ugovornu kaznu u visini od 2‰ (dva promila) dnevno od ukupno ugovorene vrijednosti, s time da ugovorna kazna ne može prijeći 10% (deset posto) cijene izvedenih isporuka bez PDV-a. Pravo na ugovornu kaznu ne umanjuje niti isključuje pravo Naručitelja na naknadu eventualne štete preko iznosa ugovorne kazne.

Naručitelj zadržava pravo na ugovornu kaznu i u slučaju primitka zakašnjelog ispunjenja ugovorne obveze.

U slučaju prekoračenja najviše dopuštene ugovorne kazne (10% (deset posto) cijene izvedenih isporuka bez PDV-a) naručitelj može pristupiti raskidu Ugovora o nabavi i naplati jamstva za uredno izvršenje ugovora.

Odredbe o ugovornoj kazni neće se primjenjivati ako je ugovoreni rok prekoračen uslijed više sile ili krivnjom trećih osoba, a što Izvođač mora dokazati.

Plaćanje ugovorne kazne ne oslobađa Isporučitelja obveze izvršenja predmeta Ugovora.

V. OBRAČUN I NAČIN PLAĆANJA

Članak 7.

Predujam je isključen, kao i traženje sredstava osiguranja plaćanja od naručitelja.

Obračun će se vršiti na temelju stvarno isporučenih količina te će se plaćati po ispostavljenom računu. Rok plaćanja po računu je 30 dana, a sve temeljem jediničnih cijena iz ponudbenog troškovnika i stvarno isporučene robe.

U računima moraju biti jasno naznačeni i razgraničeni iznosi i isporučene količine.

Naručitelj ima pravo prigovora na račun ako utvrdi nepravilnosti te pozvati odabranog ponuditelja da uočene nepravilnosti otkloni i objasni.

U slučaju podugovaratelja, odabrani ponuditelj prethodno ovjerava račune svojih podugovaratelja. U tom slučaju Naručitelj neposredno plaća podugovaratelju.

Način plaćanja: doznakom na IBAN račun ugovaratelja odnosno podugovaratelja. U slučaju da u predmetnom postupku bude odabrana ponuda zajednice gospodarskih subjekata, Naručitelj će plaćanje obavljati neposredno svakom članu zajednice, osim ako zajednica odredi drukčije (npr. u međusobnom sporazumu).

Računi se dostavljaju na adresu Naručitelja.

Članak 8.

Dužničko vjerovnički odnos za izvršene isporuke nastaje danom ovjere od strane Nadzornog inženjera ispostavljene situacije. Neosporni dio situacije Naručitelj je dužan platiti u roku iz članka 7. ovog Ugovora.

IX. PRIMOPREDAJA I OKONČANI OBRAČUN

Članak 9.

Ugovorne strane suglasne su da će primopredaju izvedenih isporuka izvršiti u roku od 8 (slovima: osam) dana od dana završetka isporuke.

Prije primopredaje iz stavka 1. ovog članka, a po završetku svih isporuka, Izvođač se obvezuje sa Naručiteljem obaviti pregled izvedenih isporuka.

Ukoliko se utvrde nedostaci, Izvođač je dužan otkloniti nedostatke u primjerenom roku koji se definira navedenim Zapisnikom.

X. JAMSTVA I JAMSTVENI ROK

Članak 10.

Izvođač jamči da će isporuke iz članka 1. ovoga Ugovora izvoditi u skladu s ovim Ugovorom, pravilima i propisima struke, bez nedostataka koji onemogućuju upotrebu izvedenih isporuka utvrđenu ovim Ugovorom.

**Jamstvo za uredno ispunjenje ugovora**

Članak 11.

Izvođač je dužan u roku od dvadeset (20) dana od dana potpisa Ugovora uručiti Naručitelju jamstvo za uredno ispunjenje ugovora za slučaj povrede ugovornih obveza u obliku bankarske garancije ili bjanko zadužnice ili novčanog pologa.

Bankarska garancija mora biti „bezuvjetna“, „bez prigovora“, „neopoziva“ i „naplativa na prvi poziv“ na iznos od 10% (deset posto) ugovorenog iznosa bez PDV-a. Trajanje jamstva mora biti trideset (30) dana duže od roka izvršenja ugovora o javnoj nabavi, s pokrićem svih aktivnosti, zakašnjenja, pasivnosti isporučitelja, njegovog jednostranog raskida ugovora, nastajanja štete za Naručitelja zbog kašnjenja ili drugog razloga. U slučaju produljenja roka izvršenja ugovora ugovaratelj je dužan produljiti trajanje jamstva za uredno ispunjenje ugovora za slučaj povrede ugovornih obveza na razdoblje produljenog trajanja ugovora plus trideset (30) dana respira.

Bjanko zadužnica/zadužnica mora biti potvrđena kod javnog bilježnika i popunjena sukladno Pravilniku o obliku i sadržaju bjanko zadužnice (NN 115/12, 82/17, 154/22) ili Pravilniku o obliku i sadržaju zadužnice (NN 115/12, 82/17, 154/22) s naznakom najvišeg iznosa kojim će biti pokriveno deset posto (10%) ugovorenog iznosa bez PDV-a.

Novčani polog mora biti u visini deset posto (10%) ugovorenog iznosa bez PDV-a, uplaćuje se na žiro-račun Naručitelja.

U slučaju da Izvođač povrijedi ugovorne obveze, Naručitelj će pisanim putem obavijestiti odabranog gospodarskog subjekta o namjeri naplate jamstva za uredno ispunjenje ugovora, te mu u istom pismenu odrediti primjeren rok za uredno ispunjenje ugovornih obveza.

Ukoliko niti nakon u pismenu određenog primjerenog roka odabrani gospodarski subjekt ne postupi i ne postane uredan u ispunjenju ugovornih obveza, Naručitelj ima pravo naplatiti jamstvo za uredno ispunjenje Ugovora.

*U slučaju zajednice ponuditelja postoje tri (3) mogućnosti za dostavu jamstva za uredno ispunjenje ugovora u obliku bankarske garancije:*

*- dostavljeno jamstvo mora glasiti na sve članove zajednice (svi članovi zajednice ponuditelja su nalogodavci na bankarskoj garanciji,*

*- Jedan član zajednice može biti nalogodavac, međutim jamstvo mora sadržavati navod o tome da je riječ o zajednici gospodarskih subjekata i moraju biti navedeni članovi zajednice ponuditelja,*

*- Svaki član zajednice ponuditelja dostavlja zasebno jamstvo za svoj dio garancije (zbroj svih garancija mora odgovarati iznosu jamstva navedenom u pozivu).*

Jamstvo za uredno ispunjenje ugovora Naručitelj je obvezan vratiti ponuditelju nakon uredno izvršenih obaveza definiranih u Ugovoru što se evidentira Zapisnikom o urednom izvršenju ugovora i dostave jamstva za otklanjanje nedostataka u jamstvenom roku.

**Jamstvo za otklanjanje nedostataka u jamstvenom roku**

Članak 12.

Ugovorne strane suglasno konstatiraju da je jamstveni rok za otklanjanje nedostataka bio predviđen kao jedan od kriterija za odabir ponude provedenom postupku nabave, te duljinu jamstvenog roka Izvođač je nudio u svojoj ponudi, te jamstveni rok iznosi \_\_\_\_\_\_ mjeseci.

Izvođač se obvezuje da će u jamstvenom roku bez prava na posebnu nadoknadu, izvršiti popravak svih nedostataka u izvođenju isporuka.

Izvođač je obvezan u roku od 15 dana od primopredaje izvedenih isporuka dostaviti jamstvo za otklanjanje nedostataka u jamstvenom roku za slučaj neispunjavanja obveze otklanjanja nedostataka na koje naručitelj ima pravo po osnovi jamstva ili s naslova naknade štete i to u visini od 10% (deset posto) vrijednosti izvršenih isporuka (bez PDV-a).

Jamstvo za otklanjanje nedostataka u jamstvenom roku, Izvođač će dostaviti u obliku: obliku javnobilježnički solemnizirane zadužnice ili javnobilježnički solemnizirane bjanko zadužnice u iznosu od 10 % vrijednosti izvršenih isporuka bez PDV-a s rokom važenja do isteka jamstvenog roka.

Jamstveni rok za izvedene isporuke je minimalno 24 mjeseca (ili duže ovisno o dostavljenoj izjavi o roku trajanja jamstva), a počinje teći od dana primopredaje robe, odnosno od dana otklanjanja eventualnih nedostataka.

U slučaju nedostavljanja jamstva za otklanjanje nedostataka u jamstvenom roku u ugovorenom roku, Naručitelj ima pravo naplatiti ugovornu kaznu, zbog kašnjenja u dostavi predmetnog jamstva, a u slučaju da Izvođač ne dostavi jamstvo za otklanjanje nedostatak u jamstvenom roku pristupiti raskidu ugovora.

Neiskorišteno jamstvo za otklanjanje nedostataka u jamstvenom roku bit će vraćeno Izvođaču nakon isteka roka valjanosti.

*U slučaju zajednice ponuditelja, jamstvo može dostaviti i samo jedan član zajednice ponuditelja ili više njih. U slučaju da jamstvo dostavlja više članova zajednice, ukupan iznos dostavljenih jamstava ne smije biti manji od traženog iznosa.*

Umjesto traženog jamstva Izvođač može kao jamstvo za otklanjanje nedostataka u jamstvenom roku dati i novčani polog u traženom iznosu i isti uplatiti na račun Naručitelja, uz navođenje svrhe plaćanja. Izvođač nema pravo zaračunavati kamatu na uplaćeni novčani polog. U tom slučaju, Izvođač je dužan u roku 15 dana od primopredaje izvedenih isporuka dostaviti dokaz o danom novčanom pologu u svrhu jamstva za otklanjanje nedostataka u jamstvenom roku.

XI. RASKID UGOVORA

Članak 13.

U slučaju da se Izvođač ne pridržava odredbi ovoga Ugovora, ne započne isporuke u ugovorenom roku ili ako isporuke i usluge ne napreduju kako je prema ovom Ugovoru utvrđeno, kao i u slučaju da Izvođač ne obavlja iste kvalitetno i u skladu s pravilima struke, Naručitelj zadržava pravo raskida ovoga Ugovora.

U slučaju raskida ovoga Ugovora sukladno stavku 1. ovoga članka, Naručitelj ima pravo na naknadu štete.

Ugovor se raskida istekom roka od 30 (trideset) dana od dana podnošenja pisanog zahtjeva za raskid Ugovora.

XIII. ZAVRŠNE ODREDBE

Članak 14.

Izvođač za potrebe provedbe predmeta nabave ima na raspolaganju sljedećeg stručnjaka:

**Stručnjak 1. Agronom:** \_\_\_\_\_\_\_\_\_\_\_\_\_\_\_ .

Stručnjak iz prethodnog stavka ima iskustvo od najmanje 12 mjeseci iskustva u proizvodnji i tehnološkom vođenju procesa proizvodnje bilja.

Stručnjak iz stavka 1. ovog članka za potrebe izvršenja Ugovora treba biti u mogućnosti komunicirati na hrvatskom jeziku i latiničnom pismu. U slučaju da nominirani stručnjak/ci ne poznaju hrvatski jezik i latinično pismo, Izvođač je obvezan o vlastitom trošku koji je uključen u cijenu ponude osigurati prevoditelja.

Ako Izvođač nakon potpisa ugovora ne bude imao na raspolaganju tehničkog stručnjaka kojeg je naveo u ponudi, može odrediti drugu osobu, ali ta druga osoba obvezno mora imati sve kvalifikacije najmanje kako je zahtijevano Pozivom na dostavu ponuda, o čemu je u obvezi prethodno pismeno obavijestiti Naručitelja i dobiti njegovu pismenu suglasnost za zamjenu.

Zamjenski ključni stručnjak mora imati najmanje iste ili više kvalifikacije od ključnog stručnjaka koji se mijenja kako bi i sa zamjenskim ključnim stručnjakom, da je bio prvotno imenovan, Izvođač ostvario iste uvjete od onih koje je ostvario s prvotno imenovanim ključnim stručnjakom.

Članak 15.

Izvođač potpisom ovoga Ugovora potvrđuje da su mu poznati svi uvjeti za izvođenje isporuka, da je upoznat s lokacijom te da je proučio dokumentaciju za izvođenje isporuka.

Utvrđuje se da Izvođač neće imati pravo na naknadnu izmjenu odredbi ovoga Ugovora s osnova nepoznavanja njegovih uvjeta.

Sve izmjene i dopune ovoga Ugovora bit će pravovaljane ukoliko budu sačinjene u pisanom obliku.

Članak 16.

Ugovorne strane će eventualne sporove po ovom Ugovoru rješavati sporazumno, a ako se sporazum ne postigne, pred stvarno nadležnim Sudom prema sjedištu Naručitelja.

Za sve što nije navedeno u ovom Ugovoru primjenjuju se odredbe Pravila o provedbi postupaka nabava za neobveznike Zakona o javnoj nabavi i Zakona o obveznim odnosima.

Članak 17.

Bilo koje rješavanje sporova koje se tiče ovog ugovora, a ne može se drukčije riješiti, bit će podneseno pod jurisdikciju stvarno i mjesno nadležnog suda prema sjedištu Naručitelja, primjenjujući nacionalno zakonodavstvo zemlje Naručitelja.

Ovaj Ugovor sklopljen je u četiri (4) istovjetna primjerka, po dva (2) primjerka za svaku ugovornu stranu.

U znak suglasnosti s gore navedenim tekstom Ugovora ugovorne strane isti popisuju.

U Požegi, \_\_\_\_\_\_\_\_\_\_\_\_\_\_ 2023. godine

|  |  |
| --- | --- |
| Za NaručiteljaRavnatelj\_\_\_\_\_\_\_\_\_\_\_\_\_\_\_\_\_\_\_\_Frano Barišić | Za Izvođača\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |